ȘTIU, 15 iulie 2021, cu Angela Carp și Dan Pavel.
Germania e sub ape, iar nemții numesc "Potopul secolului" fenomenul care s-a lăsat peste ei – sunt peste 40 de morți până acum. Scene parcă desprinse din filme azi în București – un elicopter al Armatei Americane a fost aproape de dezastru. Pilotul a avut însă prezență de spirit și a aterizat pe stradă. Nimeni nu a pățit nimic. Fostul lider PSD, Liviu Dragnea, e de azi liber. La ieșirea din închisoare a fost așteptat de o mană de simpatizanți și a spus că e interesat să revină în politică. Până în 2024 nu are voie să aibă nicio funcție publică. "Am fost deținut politic" și "Am găsit o Românie sub dictatură" – au fost primele lui declarații. Tulpina indiană driblează vaccinul și e noul inamic numărul 1. Jumătate din cazurile noi de Covid din Marea Britanie sunt la oamenii vaccinați. În America, Covid-ul a răpus și oameni vaccinați. Sunt schimbări importante în privinţa țărilor preferate de români ca destinație de vacanță. Grecia intră în zona galbenă, Spania şi Portugalia trec în zona roșie. O veste pentru 12 milioane de români: Facebook te plătește pentru ce postezi – un miliard de dolari până la anul. România mai are mult până se face sănătoasă – doi români din 3 ar plăti mai mult pe servicii medicale. În general, românii și-ar dori să îi trateze un anumit medic – nu la întâmplare, ce îi oferă spitalul. Românii și-au pierdut încrederea în Guvernul Cîțu. Dacă azi ar fi alegeri, PSD și AUR ar putea forma noul guvern. AUR e peste USR.
Mădălina Bucur, Ioana Enache și Liviu Zorilă, președintele Asociației E.D.I.T., au făcut parte din juriu.